
Na podlagi 4. odstavka 61. člena Zakona o javnih uslužbencih (Uradni list RS, št. 32/25; v nadaljevanju ZJU-1) ter 6. in 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25, v nadaljevanju Uredba) Finančna uprava Republike Slovenije, objavlja interni natečaj za zasedbo  prostega delovnega mesta


na Generalnem finančnem uradu 

VODJA SLUŽBE (šifra 1014) v Službi za javna naročila in nabave, Urad za splošne zadeve.

Naloge na uradniškem delovnem mestu se opravljajo v nazivu podsekretar, sekretar. 

Izhodiščni plačni razred naziva podsekretar 28. plačni razred oziroma osnovna plača v višini 2.810,34 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Na dan objave tega javnega natečaja znaša osnovna plača 2.764,04 EUR bruto. Ob upoštevanju zakonskih pogojev je možna tudi uvrstitev v višji plačni razred od izhodiščnega, kot tudi prenos in napredovanje v višje plačne razrede.

Kraj opravljanja dela: Finančna uprava RS, Generalni finančni urad, Šmartinska cesta 55, 1000 Ljubljana.


Pogoji za zasedbo delovnega mesta:
· visokošolsko univerzitetno izobraževanje (prejšnje)/visokošolska univerzitetna izobrazba; specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja); magistrsko izobraževanje (druga bolonjska stopnja)/magistrska izobrazba (druga bolonjska stopnja); magistrsko izobraževanje po visokošolski strokovni izobrazbi (prejšnje)/magistrska izobrazba po visokošolski strokovni izobrazbi (prejšnja),
· 6 let delovnih izkušenj na zahtevani stopnji izobrazbe,
· opravljeno obvezno usposabljanje za imenovanje v naziv.



Zaželena znanja: 
· poznavanje področja javnega naročanja in javnofinančnega poslovanja, 
· vodstvene in organizacijske sposobnosti,
· analitično in strateško razmišljanje.



Opis konkretnih delovnih nalog:
· vodenje, organiziranje, usklajevanje in nadzor dela službe,
· sodelovanje in po potrebi tudi vodenje postopkov javnih naročil,
· načrtovanje, usmerjanje in spremljanje izvedbe postopkov javnega naročanja ter zagotavljanje zakonitosti in preglednosti postopkov,
· pregled in potrjevanje razpisne dokumentacije, pogodb in drugih dokumentov s področja javnih naročil,
· usklajevanje priprave letnih načrtov nabav ter spremljanje njihove realizacije.


Opis nalog iz sistemizacije:
· vodenje, načrtovanje, organiziranje, usmerjanje in nadziranje opravljanja dela,
· vodenje in sodelovanje v delovnih in projektnih skupinah,
· sodelovanje pri oblikovanju metodologije sistemskih rešitev in drugih najzahtevnejših gradiv,
· samostojno oblikovanje ključnih sistemskih rešitev in drugih najzahtevnejših gradiv,
· zagotavljanje oziroma neposredna pomoč pri zagotavljanju razvoja organizacije,
· izvajanje usposabljanja z delovnega področja,
· opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.


Poskusno delo: 6 mesecev. 

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas, na uradniškem delovnem mestu v organih državne uprave ali drugih organih  in upravah lokalnih skupnosti, ki so vstopili v interni trg dela (Seznam-organov-vkljucenih-v-interni-trg-dela.docx). Na interni natečaj se lahko prijavi tudi strokovno-tehnični javni uslužbenec, ki mu uradniški naziv miruje v skladu z določbami ZJU-1.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 

Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero kandidat kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.
Predpisane delovne izkušnje se skrajšajo za tretjino, če naloge na tem delovnem mestu opravlja javni uslužbenec, ki ima zaključen specialistični študij, magisterij znanosti ali doktorat znanosti.

Predpisane delovne izkušnje se skrajšajo za eno leto, če ima kandidat opravljen pravniški državni izpit ali pravosodni izpit.

Kandidati, katerih vloga bo prepozna ali nepopolna ali, ki na dan izteka roka za vložitev prijave ne bodo izkazovali izpolnjevanja natečajnih pogojev, se v skladu z 11. členom Uredbe ne bodo uvrstili v izbirni postopek.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava mora vsebovati: 
· izjavo kandidata o nazivu delovnega mesta, ki ga zaseda ter naziv organa, v katerem ima sklenjeno delovno razmerje,
· izjavo kandidata, da ima sklenjeno delovno razmerje za nedoločen čas,
· izjavo kandidata o imenovanju v uradniški naziv oziroma o mirovanju naziva v skladu z ZJU-1, 
· izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena, 
· opis delovnih izkušenj, iz katerega je razviden čas opravljanja dela in zahtevnost dela glede na raven izobrazbe, ki se zahteva za opravljanje tega dela,
· pisno izjavo kandidata o opravljenem obveznem usposabljanju za imenovanje v naziv,
· pisno soglasje kandidata, da za namen postopka dovoljuje Finančni upravi Republike Slovenije pridobitev podatkov iz zgoraj navedenih izjav, iz uradnih evidenc oziroma od organa, v katerem opravlja delo.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Izbran kandidat bo premeščen na delovno mesto za nedoločen čas, s polnim delovnim časom. 

Kandidat, v roku 15 dni po objavi, vloži prijavo v elektronski obliki (zaželeno na priloženem obrazcu »Vloga za zaposlitev – interni natečaj«), ki jo pošlje na elektronski naslov, kjer se bo delo opravljalo. Veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena.

Vloge se pošljejo na elektronski naslov: gfu.fu@gov.si.

Za dodatne informacije o vsebini dela se lahko obrnete na Majo Rangus, 01/478-2943.

Za dodatne informacije o formalni izvedbi izbirnega postopka se lahko obrnete na Kristino Korošec Klarić, tel.: 01/478-2727.

Kandidati bodo o izbiri pisno obveščeni na elektronski naslov s katerega bodo poslali prijavo na javni natečaj ali na elektronski naslov, ki ga bodo za namene obveščanja v postopku navedli v prijavi. 

Obvestilo o končanem izbirnem postopku bo objavljeno na spletnem portalu GOV.SI -  Delovna mesta | GOV.SI. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.


  					                 Janko Preac,					                                v. d. generalnega direktorja


Objava: 
· portal GOV.si

Priloga:
· vloga za zaposlitev in izjava
· obvestilo kandidatom za DM o obdelavi osebnih podatkov

